Official Journal L 315 , 01/12/2001 P. 0071 - 0073



Id-Deċiżjoni tal-Kummissjoni tat-30 ta’ Novembru 2001 li temenda id-Deċiżjoni tal-Kummissjoni 98/371/KE li tikkonċerna l-kundizzjonijiet tas-saħħa ta’ l-annimali u ċertifikazzjoni veterinarja għall-importazzjoni tal-laħam frisk minn ċerti pajjiżi Ewropej biex tittieħed kunsiderazzjoni ta’ xi aspetti rigward il-Polonja (notifikata bid-dokument numru Ċ(2001) 3818) (Test b’rilevanza għaż-ŻEE) (2001/849/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi tal-ispezzjoni tas-saħħa u tal-veterinerija fl-importazzjoni ta’ l-annimali tal-ifrat, annimali tal-ispeċi tan-nagħaġ u l-mogħoż u majjal, prodotti tal-laħam frisk minn pajjiżi terzi [1], kif l-aħħar emendata bid-Direttiva 97/79/KE [2], u partikolarment Artikoli 14, 15 u 16 tagħha, Billi: (1) Il-kundizzjonijiet tas-saħħa ta’ l-annimali u ċertifikazzjoni veterinarja għall-importazzjoni tal-laħam frisk minn ċerti pajjiżi Ewropej huma preskritti fid-Deċiżjoni tal-Kummissjoni 98/371/KE [3], kif l-aħħar emendata bid-Deċiżjoni 2001/774/KE [4]. (2) L-importazzjoni tal-laħam frisk għal konsum tal-bniedem ta’ l-annimali domestiċi ta’ l-ispeċi tal-majjal mill-Polonja fejn ma hux awtorizzat minħabba r-raġunijiet tas-saħħa ta’ l-annimali, li jikonċernaw partikolarment il-kontroll tad-deni klassiku tal-ħnieżer. (3) L-awtoritajiet tal-Polonja bagħtu it-talba biex ikunu awtorizzati li jesportaw il-laħam tal-majjal għal Komunità u appoġġaw it-talba tagħhom bl-informazzjoni li tikkonċerna l-istat ta’ saħħa tal-majjali fil-Polonja u l-kontroll tad-deni klassiku fil-majjali. (4) F’Mejju 2001 missjoni veterinarja tal-Kummissjoni saret biex tistima s-sitwazzjoni tas-saħħa ta’ l-annimali fil-Polonja, u partikolarment f’dak li tikkonċerna s-sitwazzjoni tad-deni klassiku fil-majjali. (5) Bażat fuq ir-rapport tal-missjoni u aktar informazzjoni provduta mill-awtoritajiet tal-Polonja, jidher li l-istat ta’ saħħa tal-majjali fil-Polonja għal dak li għandu x’jaqsam mad-deni klassiku fil-majjali hija sodisfaċenti. (6) Għalhekk, huwa xieraq li tawtoriżża lill-Polonja li tesporta il-laħam tal-majjal lill-Komunità, soġġett għal ċerti kundizzjonijiet dwar l-użu tal-iskart tal-postijiet tal-ikel għall-għalf tal-majjali. L-awtoritajiet tal-Polonja obbligaw ruħhom li, għar-rigward ta’ l-esportazzjoni tal-laħam tal-majjal, lista ta’ l-irziezet tal-majjali miżmuma taħt sorveljanza regolari veterinarja u meta xieraq jistabbilixxu kontrolli biex ikun eskluż kull użu ta’ l-iskart tal-postijiet tal-ikel għall-għalf tal-majjali. (7) Id-Deċiżjoni 98/371/KE għandha tkun għaldaqstant emendata. (8) Il-miżuri provduti f’din id-Deċiżjoni huma bi qbil ma’ l-opinjoni tal-Kumitat Permanenti Veterinarju. ADOTTAT DIN ID-DEĊIŻJONI: Artikolu 1 Id-Deċiżjoni 98/371/KE hija emendata kif ġej: (a) Anness II huwa mibdul b’Anness I mad-Deċiżjoni presenti; (b) Anness IV huwa mibdul b’Anness II mad-Deċiżjoni presenti. Artikolu 2 Din id-Deċiżjoni hija indirizzata lill-Istati Membri. Magħmula fi Brussel, it-30 ta’ Novembru 2001. Għall-Kummissjoni David Byrne Membru tal-Kummissjoni [1] ĠU L 302, tal-31.12.1972, p. 28. [2] ĠU L 24, tat-30.1.1998, p. 31. [3] ĠU L 170, tas-16.6.1998, p. 16. [4] ĠU L 291, tat-8.11.2001, p. 48. -------------------------------------------------- ANNESS I " ANNESS II GARANZIJI TAS-SAĦĦA TA' L-ANNIMALI LI GĦANDHOM IKUNU MITLUBA FUQ IĊ-ĊERTIFIKAZZJONI TAL-LAĦAM FRISK NB: L-importazzjoni tal-laħam frisk għal konsum tal-bniedem ma hux permess kemm-il darba il-programm tal-kontroll tal-fdalijiet fil-pajjiż terz ta' l-esportazzjoni ma kienx approvat mill-Kummissjoni. Pajjiż | Kodiċi | Laħam frisk għal konsum tal-bniedem | Laħam frisk maħsub għall-għanjiet barra mill-konsum tal-bniedem | Tal-ifrat | Majjali | Nagħaġ/Mo-għoż | Solipeds | MC | SG | MC | SG | MC | SG | MC | SG | L-Albanija | AL | - | | - | | - | | - | - | - | Bosnija-Herzegovina | BA | - | | - | | - | | - | - | - | il-Bulgarija | BG | - | | - | | - | | D | - | E | BG-1 | A | | - | | C | | D | - | E | BG-2 | - | | - | | - | | D | - | E | il-Belarus | BY | - | | - | | - | | - | - | E | ir-Repubblika Ċeka | CZ | A | | B | | C | | D | - | E | CZ-1 | A | | B | | C | | D | - | E | CZ-2 | A | | B | | C | | D | - | E | l-Estonja | EE | - | | - | | - | | - | - | E | Federali | FY | - | | - | | - | | D | - | E | FY-1 | A | | - | | C | | D | - | E | FY-2 | - | | - | | - | | D | - | E | il-Kroazja | HR | A | | - | | C | | D | - | E | l-Ungerija | HU | A | | B | | C | | D | - | E | il-Litwanja | LT | A | | - | | C | | D | - | E | il-Latvja | LV | - | | - | | - | | - | - | E | l-ex Repubblika Jugoslava tal- | MK | - | | - | | C | | D | - | E | il-Polonja | PL | A | | B | A | C | | D | - | E | ir-Rumanija | RO | A | | - | | C | | D | - | E | ir-Russja | RU | - | | - | | - | | - | - | E | l-Islovenja | SI | A | | - | | C | | D | - | E | ir-Repubblika Slovakka | SK | A | | - | | C | | D | - | E | " -------------------------------------------------- ANNESS II " ANNESS IV GARANZIJI SUPPLIMENTARI LI GĦANDHOM IKUNU PROVDUTI MIT-TERRITORJU TA’ L-ESPORTAZZJONI META MEĦTIEĠA FL-ANNESS II FL-APPLIKAZZJONI TA’ ARTIKOLU 2(2) a: Jien, hawn taħt iffirmat l-uffiċjal veterinarju, niddikjara li l-laħam frisk deskritt fuq huwa miksub mill-annimali tar-razza tal-majjali li ġejjin minn irziezet fejn ġiet mogħtija assigurazzjoni li l-majjali ma humiex mitmgħuha bl-iskart tal-postijiet tal-ikel [1], li huma soġġetti għall-kontrolli uffiċjali u huma inklużi fil-lista stipulata mill-awtorità kompetenti għall-iskop ta’ esportazzjoni tal-laħam tal-majjal fl-Unjoni Ewropea.” " [1] L-iskart tal-kċina jfisser: kull skart mill-ikel maħsub għal konsum tal-bniedem mir-ristoranti, postijiet ta’ l-ikel, inkluż l-industrija tal-catering u l-kċejjen tad-djar tal-bidwi jew il-persuni li jrabbu l-majjali. --------------------------------------------------